उर्दू भाषा हिन्द आर्य भाषा है। उर्दू भाषा हिन्दुस्तानी भाषा की एक मानकीकृत रूप मानी जाती है। उर्दू में संस्कृत के तत्सम शब्द न्यून हैं और अरबी-फ़ारसी और संस्कृत से तद्भव शब्द अधिक हैं। ये मुख्यतः दक्षिण एशिया में बोली जाती है। यह भारत की शासकीय भाषाओं में से एक है तथा पाकिस्तान की राष्ट्रभाषा है। [1] इस के अतिरिक्त भारत के राज्य जम्मू और कश्मीर की मुख्य प्रशासनिक भाषा है। साथ ही तेलंगाना, दिल्ली, बिहार[2] और उत्तर प्रदेश की अतिरिक्त शासकीय [3]भाषा है।
'उर्दू' शब्द की व्युत्पत्ति
'उर्दू' शब्द मूलतः तुर्की भाषा का है तथा इसका अर्थ है- 'शाही शिविर’ या ‘खेमा’(तम्बू)। तुर्कों के साथ यह शब्द भारत में आया और इसका यहाँ प्रारम्भिक अर्थ खेमा या सैन्य पड़ाव था। शाहजहाँ ने दिल्ली में लालकिला बनवाया। यह भी एक प्रकार से ‘उर्दू’ (शाही और सैन्य पड़ाव) था, किन्तु बहुत बड़ा था। अतः इसे ‘उर्दू’ न कहकर ‘उर्दू ए मुअल्ला’ कहा गया तथा यहाँ बोली जाने वाली भाषा- ‘ज़बान ए उर्दू ए मुअल्ला’ (श्रेष्ठ शाही पड़ाव की भाषा) कहलाई। भाषा विशेष के अर्थ में ‘उर्दू’ शब्द इस ‘ज़बान ए उर्दू ए मुअल्ला’ का संक्षेप है।
मुहम्मद हुसैन आजाद, उर्दू की उत्पत्ति ब्रजभाषा से मानते हैं। 'आब ए हयात' में वे लिखते हैं कि 'हमारी जबान ब्रजभाषा से निकली है।'[4]
साहित्य
उर्दू में साहित्य का प्रांगण विशाल है। अमीर खुसरो उर्दू के आद्यकाल के कवियों में एक हैं। उर्दू-साहित्य के इतिहासकार वली औरंगाबादी (रचनाकाल 1700 ई. के बाद) के द्वारा उर्दू साहित्य में क्रान्तिकारक रचनाओं का आरंभ हुआ। शाहजहाँ ने अपनी राजधानी, आगरा के स्थान पर, दिल्ली बनाई और अपने नाम पर सन् 1648 ई. में 'शाहजहाँनाबाद' वसाया, लालकिला बनाया। ऐसा प्रतीत होता है कि इसके पश्चात राजदरबारों में फ़ारसी के साथ-साथ 'ज़बान-ए-उर्दू-ए-मुअल्ला' में भी रचनाएँ तीव्र होने लगीं। यह प्रमाण मिलता है कि शाहजहाँ के समय में पंडित चन्द्रभान बिरहमन ने बाज़ारों में बोली जाने वाली इस जनभाषा को आधार बनाकर रचनाएँ कीं। ये फ़ारसी लिपि जानते थे। अपनी रचनाओं को इन्होंने फ़ारसी लिपि में लिखा। धीरे-धीरे दिल्ली के शाहजहाँनाबाद की उर्दू-ए-मुअल्ला का महत्त्व बढ़ने लगा।
उर्दू के कवि मीर साहब (1712-181. ई.) ने एक जगह लिखा है-
दर फ़ने रेख़ता कि शेरस्त बतौर शेर फ़ारसी ब ज़बाने उर्दू-ए-मोअल्ला शाहजहाँनाबाद देहली।
भाषा तथा लिपि का भेद रहा है क्योंकि राज्यसभाओं की भाषा फ़ारसी थी तथा लिपि भी फ़ारसी थी। उन्होंने अपनी रचनाओं को जनता तक पहुँचाने के लिए भाषा तो जनता की अपना ली, लेकिन उन्हें फ़ारसी लिपि में लिखते रहे।
व्याकरण उर्दू भाषा का व्याकरण पूर्णतः हिंदी भाषा के व्याकरण पर आधारित है तथा यह अनेक भारतीय भाषाओं से मेल खाता है।
लिपि उर्दू नस्तालीक़ लिपि में लिखी जाती है, जो फ़ारसी-अरबी लिपि का एक रूप है। उर्दू दाएँ से बाएँ लिखी जाती है।
उर्दू की उपभाषाएँ
रेख़्ता
दक्खिनी
खड़ीबोली
आधुनिक उर्दू मातृभाषा के स्तर पर उर्दू बोलने वालों की संख्या भारत - 4.81 करोड़
पाकिस्तान - 1.07 करोड़
बांग्लादेश - 6.5 लाख
संयुक्त अरब अमीरात - 6 लाख
ब्रिटेन - 4 लाख
सऊदी अरब - 3.82 लाख
कनाडा - 80895
क़तर - 15000
फ्रांस - 15 000
इन्हें भी देखें हिन्दी
उर्दू साहित्य
मतरुकात
बाहरी कड़ियाँ - हिन्दी मातृभाषियों के लिए एक पृष्ठ का लेख, जिसमें उर्दू लिखने-पढ़ने के नियम दिये गये हैं
- यहाँ उर्दू शब्द और उनके अर्थ देवनागरी लिपि में दिये गये हैं।
(गूगल पुस्तक ; लेखक - बदरीनाथ कपूर)
(गूगल पुस्तक; लेखक - डॉ रवीन्द्रनाथ श्रीवास्तव)
(गूगल पुस्तक ; लेखक - डॉ रामविलास शर्मा)
(गूगल पुस्तक ; लेखिका कमला नसीम)
सन्दर्भ श्रेणी:विश्व की प्रमुख भाषाएं
श्रेणी:उर्दू
श्रेणी:भारत की भाषाएँ
श्रेणी:हिन्द-आर्य भाषाएँ
श्रेणी:पाकिस्तान की भाषाएँ
उर्दू भाषा में किस तरफ से लिखा जाता है?
दाएँ से बाएँ